روسیا ساوونما ناظیرلیگی‌نین سؤزچوسو ایگور کوناشنکوو بیلدیریب کی، اؤلکه‌سی اوکراینا اوردوسونا مخصوص تانک و زره‌لی آراج لارین خارکوو شهرینده تعمیر اولوندوغو فابریکانی هاوا‌دان بوراخیلان یوکسک دقیق‌لیک‌لی راکت‌لرله ووروب‌لار.
کوناشئنکوو اوکراینا محاربه‌سینده روسیا اوردوسونون حرکت‌لری باره‌ده معلومات وئریب.
اوکراینا اوردوسونون دونباس-دا خیلی لی عسگر، سلاح و آراج ایتکی‌سی وئردیگینی بیلدیرن کوناشنکوو تکجه سیاتوگورسک شهرینده‌کی قارشیدورما‌لاردا اوکراینا میللتچی قوه‌لری طرفیندن 300-دن چوخ اینسانین هلاک اولدوغونو، 6 تانک، 15 زره‌لی ماشین، 36 توپ و خمپاره ، 4 "گراد" چوخ‌لوله‌لی راکت سیستم‌لری و 20-دن چوخ شخصی حربی آراج محو ائدیلیب.
کوناشنکوو بیان ائدیب کی، خارکوو ویلایتینده اوکراینا سلاح‌لی قوه‌لری‌نین تانک و زره‌لی آراج لارینی تعمیر ائدن فابریکا هاوا‌دان بوراخیلان یوکسک دقیق‌لیک‌لی راکت‌لرله وورولوب.
دونتسک، خارکوو و خرسون-دا موختلیف بؤلگه‌لرده اوکراینایا مخصوص 11 پیلوت‌سوز اوچوش آراجینی ووردوق‌لارینی بیلدیرن کوناشنکوو راکت و توپچو بیرلشمه‌لری‌نین 68 قوموتا مرکزینی، 172 توپچو آتیش موضع لرینی و 261 حربی بؤلگه‌نی آتشه توتدوغونو قئید ائدیب.
سؤزچو کوناشنکوو "محاربه باشلایاندان فوریه‌نین 24-دن اوکراینانین 192 اوچاغی، 130 هلیکوپتری، 1150 اینسانسیز هاوا آراجی، 335 هاوا هوجوموندان ساوونما سیستمی، 3459 تانک و زره‌لی آراجی، 489 چوخ‌لوله‌لی راکت آتار سیستمی، 1822 توپ و خمپاره آتار، 3 مین 448 خصوصی حربی ماشین محو ائدیلیب" ایفاده‌لردن ایستیفاده ائدیلیب.
